אלק בולדווין

אלכסנדר ריי "אלק" בולדווין השלישי (באנגלית: Alexander Rae "Alec" Baldwin III; נולד ב-3 באפריל 1958) הוא שחקן קולנוע, תיאטרון וטלוויזיה אמריקאי, זוכה שלושה פרסי גלובוס הזהב, שני פרסי אמי ושבעה פרסי גילדת שחקני המסך על תפקידו בסדרה "רוק 30". היה מועמד לפרס אוסקר לשחקן המשנה הטוב ביותר לשנת 2003 על תפקידו בסרט "קולר – להרגיש את וגאס". בולדווין נולד בלונג איילנד לקרול ניוקום ולאלכסנדר ריי בולדווין הבן, מורה להיסטוריה ומאמן פוטבול. לבולדווין שלושה אחים: דניאל, ויליאם וסטיבן, כולם שחקני קולנוע (ידועים בתור האחים בולדווין), ושתי אחיות. בולדווין למד בבית הספר התיכון "אלפרד ברנר" בלונג איילנד, שם שיחק בקבוצת הפוטבול המקומית. הוא למד כשלוש שנים באוניברסיטת ג'ורג' וושינגטון, עד שהתקבל לבית הספר לאמנויות על שם טיש של אוניברסיטת ניו יורק, שם סיים ב-1994 לימודי תואר בוגר אוניברסיטה. בולדווין למד משחק אצל איליין אייקן וג'פרי הורן במכון לי סטרסברג לתיאטרון ולקולנוע. בולדווין החל את דרכו כשחקן תיאטרון בברודוויי ב-1986 במחזה "שלל", לאחר מכן שיחק במחזה "חשמלית ושמה תשוקה" בתפקיד הגיבור – סטנלי קובלסקי. על תפקידו במחזה קיבל מועמדות לפרס הטוני. ב-1998 הופיע במחזה "מקבת'" לצידו של לייב שרייבר. ב-2004 שיחק במחזה של בן הכט "המאה ה-20". בשנה שלאחר מכן הופיע באולם קרנגי הול במחזה המוזיקלי של רוג'רס והמרשטיין "האוקיינוס הדרומי". קריירת המשחק שלו החלה באופרת סבון מקומית בשם "הדוקטורים", לאחר מכן הופיע במספר פרקים בסדרה "נוטס לנדינג". את פריצתו לעולם הקולנוע עשה בשנת 1988 כשהשתתף בתפקיד ראשי בקומדיית האימה של טים ברטון "ביטלג'וס". בשנת 1990 הופיע במותחן האקשן "המרדף אחר אוקטובר האדום", בו גילם את קצין הנחתים וה-CIA ג'ק ראיין. שיחק גם בקומדיה של וודי אלן "אליס". בשנת 1992 שיחק בדרמה "גלנגרי גלן רוס" בה גילם את בלק, מנהל בסוכנות נדל"ן אשר מטיל אימה על עובדיו וגורם להם לנסות באופן נואש להציל את משרתם. בשנת 1996 שיחק בתפקיד ראשי בדרמה של רוב ריינר "פסק דין", בסרט גילם את בובי דלאוטרס, התובע המחוזי הפותח את פרשת רציחתו של מדגר אוורס, פעיל שחור למען זכויות השחורים במיסיסיפי. בשנת 1998 השתתף במותחן האקשן "קוד פרוץ", בו שיחק את קולונל ניקולס קודרו, האיש הרע בסרט שמוכן להקריב חיי ילד קטן לטובת ענייניו הצבאיים. בשנת 1999 החל לשמש כקריין בדיבוב האמריקאי של הסדרה "תומס הקטר וחברים" בין העונות החמישית והשישית, וב-2000 גילם את מר כרטיסן בסרט "תומס ומסילת הקסמים", המבוסס על הסדרה. לאחר העונה השישית הוחלף בתפקיד זה על ידי מייקל ברנדון. בשנת 2001 כיכב בדרמת המלחמה הרומנטית זוכת פרס האוסקר של מייקל ביי "פרל הארבור". בסרט גילם את דמותו ההיסטורית של קולונל ג'ימי דוליטל, המפקד במהלך מבצע התגובה של חיל האוויר האמריקני "הפצצת טוקיו" שנועד לנקום על המתקפה על פרל הארבור. ב-2002 הופיע בהופעת אורח בסדרה "חברים" כחבר חדש של פיבי בופה. בנוסף דיבב בסרט האנימציה "כלבים נגד חתולים" את דמותו של הכלב בוטש ובסרט האנימציה הבדיוני "פיינל פנטסי" את דמותו של קפטן גארי אדוארדס. בשנת 2003 היה מועמד לפרס אוסקר לשחקן המשנה הטוב ביותר על תפקידו בדרמה הרומנטית "קולר – להרגיש את וגאס", בסרט גילם את דמותו של שלי קאפלו, מאפיונר המנהל קזינו שבעבר שבר את ברכו של ברני לוץ (ויליאם ה' מייסי) במהלך ויכוח בעניינים פיננסיים. כדי לא להרגיש אשם, שוכר שלי את לוץ כ"קולר" המקומי. בשנת 2004 שיחק בדרמה הביוגרפית זוכת 5 פרסי האוסקר של מרטין סקורסזה "הטייס". בסרט גילם את דמותו של ג'ואן טרייפ, יזם של חברת תעופה אמריקנית. שיחק בקומדיה "ואז הגיעה פולי" ובסרט האנימציה "בובספוג: הסרט" בו דיבב את דניס, רוצח סדרתי שנשלח מטעם פלנקטון לחסל את בובספוג ואת חברו פטריק. בשנת 2005 שיחק בסרט הקומי "דיק וג'יין עושים את זה", בו גילם מנכ"ל חברה בשם ג'ק מקאליסטר שמפטר את דיק הרפר, דבר שגורם לו לצאת למסע נקמה משעשע עם אשתו ג'יין. בנוסף הופיע בדרמה הקומית "אליזבט טאון". בשנת 2006 הופיע במותחן הפשע זוכה 4 פרסי האוסקר של מרטין סקורסזה "השתולים", בסרט גילם את פקד ג'ורג' אלרבי, מפקד היחידה שרודפת אחר הבוס של המאפיה האירית בבוסטון – פרנק קוסטלו (ג'ק ניקולסון). בנוסף שיחק גם במותחן של רוברט דה נירו "שומר המדינה", בסרט גילם בולדווין את סוכן ה-FBI סם מוראץ'. בסוף שנה זו החל להופיע בתפקיד ראשי בסדרה הקומית "רוק 30". בסדרה גילם את דמותו של ג'ק דונגי, מנכ"ל חברת הטלוויזיה האמריקאית NBC. על תפקידו בסדרה קיבל שני פרסי אמי, שלושה פרסי גלובוס הזהב וכן את פרס גילדת שחקני המסך שבע פעמים ברציפות. בשנת 2008 דיבב בסרט "מדגסקר 2" את דמותו של מקונגה האריה הרשע בסרט. בשנת 2009 שיחק בדרמה "שומרת אחותי" המבוססת על רומן הנושא אותו שם, בסרט שיחק את עורך הדין קמפבל אלכסנדר אליו פונה אנה פיצג'רלד (אביגייל ברסלין) כדי שתוכל לתבוע מהוריה את זכויותיה הרפואיות על מנת להציל את אחותה קייט החולה בלוקמיה. בסוף שנת 2009 נבחר יחד עם השחקן סטיב מרטין להנחות את טקס פרס האוסקר לשנת 2010. בשנת 2010 זכה בפרס גלובוס הזהב השלישי שלו בקטגוריית השחקן הטוב ביותר בסדרה הקומית על הופעתו בסדרה "רוק 30". בולדווין משתתף בתוכנית "סאטרדיי נייט לייב", וזוכה לפרסום עולמי בשל חיקויו לנשיא ארצות הברית דונלד טראמפ. באוקטובר 2024, פורסם שצפוי לצאת סרט דוקומנטרי חדש בשם Playing POTUS העוסק בפרודיות על נשיאי ארצות הברית. הסרט כולל ראיונות עם שחקנים שמבצעים חיקויים נשיאותיים כמו קבולדוויןארווי, שחיקה את דונלד טראמפ. ב-21 באוקטובר 2021 נערכו צילומים למערבון "ראסט". בולדווין הוא אחד המפיקים של הסרט וגם נועד לשחק בו בתפקיד הראשי. בעת הצילומים ירה בולדווין בכלי נשק ששימש כאביזר צילומים ולא היה אמור להיות טעון בתחמושת קטלנית. מהירי נהרגה צלמת הקולנוע הלינה האצ'ינס ונפצע הבמאי ג'ואל סוזה. עקב התאונה הופסקו צילומי הסרט. בולדווין תושאל ושוחרר. ב-10 בנובמבר 2021 נכלל בולדווין כנתבע בתביעת פיצויים מצד התאורן הראשי סרג' סבטנוי, בגין רשלנות כללית, נגד צוות ההפקה והבימוי, כולל העוזר הראשון לבמאי, אחראית החימוש, יועץ החימוש, כל מממני הסרט ואנשים נוספים. בתובענה (אנ') שהגיש, טען סבטנוי שלא הייתה סיבה סבירה שבאקדח ה"קולט 45" היה קליע חי בעת חזרה על שליפה מהירה, ומדובר ברשלנות והזנחה, שסיכנו את חיי כל מי שנכחו באתר הצילומים. כנגד בולדווין הוגשו מספר תביעות אזרחיות נוספות מצד אנשי צוות ומצד משפחתה של האצ'ינס. ב-1 בפבואר 2023 הוגש כתב אישום נגד בולדווין בגין הריגה בשוגג של הצלמת הלינה האצ'ינס. התביעה טענה שבולדווין היה עסוק בטלפון בזמן הדרכת הירי לקראת הצילומים, זאת בנוסף לתקריות נוספות שבהם נהג בחוסר אחריות. ב-20 באפריל 2023 הודיעה התביעה כי היא מושכת את כל האישומים נגד בולדווין, כיוון שהתגלו ראיות חדשות הדורשות חקירה נוספת, אך אישומים חדשים ייתכנו בהמשך. ב-19 בינואר 2024 הוגש נגדו שוב כתב אישום באשמת הריגה ברשלנות. ב-13 ביולי באותה השנה, לאחר שלושה ימי דיונים, החליטה השופטת על הפסקת המשפט וביטול האישומים נגד בולדווין, זאת לאחר שהתברר כי התביעה נמנעה מלחלוק עם צוות ההגנה חלק מהראיות בתיק. התובעת, קארי מוריסי, הגישה מסמך בן 52 עמודים ב-30 באוגוסט 2024, שבו טענה שהראיות לא הייתה רלוונטיות למקרה ולא מערערות על אשמתו של בולדווין. בספטמבר 2024, השופטת מרי מרלו סומר דחתה את בקשת התובעת לפתוח מחדש את התיק נגד בולדווין. הסיבה לדחיית הבקשה הייתה שהמסמך שהגישה התובעת, מוריסי, חרג ממגבלת 10 העמודים המותרת. מוריסי טענה שהשופטת טעתה כשסגרה את התיק ביולי. השופטת ציינה שהמסמך הפר את כללי הפרוצדורה של בית המשפט בגלל אורכו, ולא התייחסה לתוכן המהותי של הבקשה. התביעה עשויה לערער על ההחלטה של השופטת בבית משפט גבוה יותר. בולדווין התחתן בשנת 1993 עם השחקנית זוכת פרס האוסקר קים בייסינגר אותה הכיר על סט הסרט "כל הזמן את אשתי". לזוג נולדה בת אחת. הזוג התגרש ב-2002, והחל מאבק מתוקשר בין השניים על משמורת על הבת. בולדווין השאיר הודעה קולית לבתו בתקופה הזו, ובה האשים אותה בכך שפגעה והשפילה אותו. ההודעה פורסמה בכלי התקשורת וגררה הד תקשורתי. נשוי בשנית למדריכת יוגה בשם הילריה. לזוג שבעה ילדים משותפים. בולדווין הוא קתולי. לולו לנצח (1987) - בתפקיד: באק. צירי לידה (1988) - בתפקיד: דייוויס מקדונלד. ביטלג'וס (1988) - בתפקיד: אדם מייטלנד. נשואה למאפיה (1988) - בתפקיד "קוקמבר" - פרנק דה מרקו. נערה עובדת (1988) - בתפקיד: מיק דוגאן. שיחות לילה (1988) - בתפקיד: דן. סקס, אהבה ורוקנרול (1989) - בתפקיד: ג'ימי סווגארט. המרדף אחר אוקטובר האדום (1990) - בתפקיד: ג'ק ראיין. מיאמי בלוז (1989) - בתפקיד: פרדריק ג'יי פרנגר, ג'וניור. אליס (1990) - בתפקיד: אד. כל הזמן את אשתי (1991) - בתפקיד: צ'רלי פארקר. חתומים בנשיקה (1992) - בתפקיד: פיטר הוסקינס. גלנגרי גלן רוס (1992) - בתפקיד: בלייק. בכוונת זדון (1993) - בתפקיד ד"ר ג'ד היל הבריחה (1994) - בתפקיד: קארטר 'דוק' מקקוי. הצל (1994) - בתפקיד: למונט קרנסטון (הצל). רבע דולר (1995) - קולו בלבד: המספר (ללא קרדיט). המושבעת (1996) - בתפקיד: מורה. אסירי גן עדן (1996) - בתפקיד: דייב רובישו. לחפש את ריצ'רד (1996) - בתפקיד: עצמו/דוכס קלארנס. פסק דין (1996) - בתפקיד: בובי דה-לאפטר. על הסף (1997) - בתפקיד: רוברט גרין. קוד השתיקה (1998) - בתפקיד: מקקין. קוד פרוץ (1998) - בתפקיד: ניק קודרו. ההודאה (1999) - בתפקיד: רוי בליקי. נוטינג היל (1999) - בתפקיד: ג'ף קינג (הופעת אורח ללא קרדיט). ללא השגחה (1999) - בתפקיד: דאנפי הקשיש. תומס ומסילת הקסמים (2000) - בתפקיד: מר כרטיסן. סטייט פינת מיין (2000) - בתפקיד: בוב בארנג'ר. פרל הארבור (2001) - בתפקיד: קולונל ג'יימס דוליטל. כלבים נגד חתולים (2001) - דיבוב קולו של בוץ'. פיינל פנטסי (2001) - דיבוב קולו של: גריי אדוארדס. משפחת טננבאום (2001) - בתפקיד: המספר. פלוטו נאש (2002) - בתפקיד: אם.זד.אם (ללא קרדיט). השביל למלחמה (2002, סרט טלוויזיה) - בתפקיד: רוברט מקנמארה. קולר - להרגיש את וגאס (2003) - בתפקיד: שלדון 'שלי' קופלאו. חתול תעלול (2003) - בתפקיד: קווין. ואז הגיעה פולי (2004) - בתפקיד: סטן אינדורסקי. הצילום האחרון (2004) - בתפקיד: ג'ו דיויין. בובספוג: הסרט (2004) - דיבוב קולו של: דניס. הטייס (2004) - בתפקיד: ג'ואן טריפה. אליזבט טאון (2005) - בתפקיד: פיל דבוס. דיק וג'יין עושים את זה (2005) - בתפקיד: ג'אק מקאליסטר. הפעם הראשונה של מיני (2006) - בתפקיד: מרטין טינן. השתולים (2006) - בתפקיד: קפטן אלרבי. לרוץ עם מספריים (2006) - בתפקיד: נורמן בורוז. שומר המדינה (2006) - בתפקיד: סאם מוראש. אהבה בסימן קריאה (2007) - בתפקיד: ארצ'י נוקס. חוקי ברוקלין (2007) - בתפקיד: סיזר. קיצור דרך אל האושר (2007) - בתפקיד: ג'אבז סטון. החברה של החבר הכי טוב שלי (2008) - בתפקיד: פרופסור טרנר. מדגסקר 2 (2008) - דיבוב קולו של: מאקונגה. ליים-לייף (2008) - בתפקיד: מיקי בארטלט. שומרת אחותי (2009) - בתפקיד: קאמפבל אלכסנדר. זה מסובך (2009) - בתפקיד: ג'ייק. נערה כפרית (2011) - בתפקיד: בו. רוק לנצח (2012) - בתפקיד: דניס דופר. לרומא באהבה (2012) - בתפקיד: ג'ון. שומרי האגדות (2012) - דיבוב קולו של: נורת'. יסמין הכחולה (2013) - בתפקיד: האל. עדיין אליס (2014) - בתפקיד גון הארלונד אלוהה (2015) - בתפקיד: גנרל דיקסון. אנדרון (2015) - בתפקיד: אדם. משימה בלתי אפשרית 5 (2015) - בתפקיד: אלן האנלי, מנהל סוכנות הביון המרכזית. בלתי הפיך (2015) - בתפקיד: ד"ר ג'וליאן בליאס. יוצא מן הכלל (2016) - בתפקיד: רוברט מאיו. Blind‏ (2016) - בתפקיד: ביל אוקלנד. פריז יכולה לחכות (2017) - בתפקיד: מייקל. An Imperfect Murder‏ (2017) - בתפקיד: הבלש מק'קוטצ'ון. בייבי בוס (2017) - בתפקיד: דיבוב קולו של בייבי בוס. משימה בלתי אפשרית: התרסקות (2018) - בתפקיד: אלן האנלי. שחור על לבן (2018) - בתפקיד: דוקטור קנבורו ביורגארד. לילה בספרייה (2019) - בתפקיד: הבלש ביל ראמסטד. הורים תחת השפעה (2019) - בתפקיד: פרנק טיגרטן. עיר יתומה (2019) - בתפקיד: מוזס רנדולף. גנובים על הקרח (2019) - בתפקיד: PB. פיקסי (2020) - בתפקיד: האב הקטור. מועדון קרב בנות (2020) - בתפקיד: ג'ק מרפי. בייבי בוס 2: עסק משפחתי (2021) - בתפקיד: דיבוב קולו של בייבי בוס. במלכודת הסערה (2023) - בתפקיד: זיין. Atrabilious‏ (2023) - בתפקיד: קרלייל. 97 דקות (2023) - בתפקיד: הוקינס. ראסט (TBA) - בתפקיד: הרלנד ראסט חברים (2002) - בתפקיד: הופעת אורח - פארקר, החבר של פיבי בופה. רוק 30 (2008–2013) - בתפקיד ג'ק דונגי. המגדלים הגבוהים (2018) - בתפקיד: ג'ורג' טנט. ד"ר מוות ‏(2021) - בתפקיד: רוברט הנדרסון. Crown Vic‏ (2019) משפחת בולדווין אתר האינטרנט הרשמי של אלק בולדווין (באנגלית) מיכל הניג, הזרקור: אלק בולדווין, באתר nrg‏, 1 באוקטובר 2009 עינב שיף‏, אלק בולדווין וסטיב מרטין ינחו את טקס האוסקר 2010, באתר וואלה, 4 בנובמבר 2009 דניאל וייקין | ניו יורק טיימס, עכבר העיר אונליין, הצד המוזיקלי של אלק בולדווין, באתר הארץ, 18 בינואר 2010 דודי כספי, אלק עצבני, באתר ישראל היום, 27 בדצמבר 2013 אלק בולדווין, באתר אנציקלופדיה בריטניקה (באנגלית) אלק בולדווין, ברשת החברתית פייסבוק אלק בולדווין, ברשת החברתית אקס (טוויטר) אלק בולדווין, ברשת החברתית אינסטגרם אלק בולדווין, ברשת החברתית טיקטוק אלק בולדווין, ברשת החברתית Goodreads אלק בולדווין, במסד הנתונים הקולנועיים IMDb (באנגלית) אלק בולדווין, באתר "אידיבי", מאגר הידע העברי לקולנוע ישראלי ועולמי אלק בולדווין, באתר AllMovie (באנגלית) אלק בולדווין, באתר Rotten Tomatoes (באנגלית) אלק בולדווין, באתר Box Office Mojo (באנגלית) אלק בולדווין, באתר Metacritic (באנגלית) אלק בולדווין, במסד הנתונים הקולנועיים KinoPoisk (ברוסית) אלק בולדווין, באתר אפל מיוזיק (באנגלית) אלק בולדווין, באתר ספוטיפיי אלק בולדווין, באתר Last.fm (באנגלית) אלק בולדווין, באתר AllMusic (באנגלית) אלק בולדווין, באתר MusicBrainz (באנגלית) אלק בולדווין, באתר דיזר אלק בולדווין, באתר Discogs (באנגלית) אלק בולדווין, באתר Songkick (באנגלית) אלק בולדווין, באתר Genius אלק בולדווין, באתר SecondHandSongs אלק בולדווין, באתר טיידל (באנגלית) אלק בולדווין, באתר אמזון מיוזיק עונה 8, פרקים 17–18 Matthew Carey, ‘Playing POTUS’ Documentary: Maya Rudolph, Dana Carvey, Will Ferrell, Alec Baldwin, Keegan-Michael Key To Tell All About Presidential Parodies, Deadline, ‏2024-10-08 (באנגלית אמריקאית) נועם כהן, ‏הטרגדיה על הסט: "בולדווין היה נסער ובכה", הפקת הסרט נעצרה, באתר ‏מאקו‏, 22 באוקטובר 2021 ynet, תאונה על סט הצילומים בארה"ב: השחקן אלק בולדווין ירה למוות בצלמת, באתר ynet, 22 באוקטובר 2021 דורית מזרחי, אלק בולדווין ירה למוות בשוגג בצלמת בסרטו, באתר כאן – תאגיד השידור הישראלי, 22 באוקטובר 2021 וואלה! תרבות‏, אלק בולדווין ירה למוות בשוגג בצלמת, צפו בתיעוד האחרון שלה, באתר וואלה, 22 באוקטובר 2021 Dominic Patten & Anthony D'Alessandro; Alec Baldwin, ‘Rust’ Producers, Armorer & First AD Sued For “General Negligence” By Film’s Gaffer Over Fatal Shooting. Deadline Hollywood, November 10, 2021 Stephanie Giang-Paunon, Alec Baldwin loses attempt to stay a lawsuit in ‘Rust’ battle as actor may face new criminal charges, Fox News, September 16, 2023 אלק בולדווין הואשם בגין הירי על סט צילומי הסרט "ראסט", באתר ynet, 31 בינואר 2023 נועם כהן, ‏הירי למוות בצלמת: בוטלו כל האישומים הפליליים נגד השחקן אלק בולדווין, באתר ‏מאקו‏, 20 באפריל 2023 Samantha Kubota, Alec Baldwin could still face new charges in 'Rust' shooting, Today, April 21, 2023 סוכנויות הידיעות‏, אלק בולדווין הואשם שוב בגרימת מוות ברשלנות של הצלמת בסרטו, באתר וואלה, 19 בינואר 2024 אמיר בוגן, בית המשפט בניו מקסיקו ביטל את האישומים נגד השחקן אלק בולדווין, באתר ynet, 12 ביולי 2024 Gene Maddaus, ‘Rust’ Judge Denies Prosecutor’s Move to Reopen Alec Baldwin Case on Procedural Grounds, Variety, ‏2024-09-06 (באנגלית אמריקאית) Alec Baldwin not so popular at church, באתר טורונטו סטאר, 9 באוגוסט 2012